وادی سِندھ

وادی سِندھ چھِ ہِندستان کِس مرکزی زیر انتظام علاقہٕ جموں و کشمیر مَنٛز وادی کشمیرچ اَکھ ہمالیٲیی ذیلی وادی۔ وادی سِندھُک دروازٕ چھُ جموں و کشمیر چہ رازدٲنؠ سری نگر پؠٹھ (21 میٖل) شمال مشرقس مَنٛز واقعہٕ۔ یہِ چھِ اَکھ 65 کلومیٹر (40 میٖل) زیٖٹھ وادی یَتھ اوسط کھجر 1 کلومیٹر (0۔ 62 میٖل) چھُ۔

 تَوٲریخ 
قدیم ریشم روڈس پؠٹھ ٲس وادی سندھ تزویراتی اہمیتھ۔  یہِ  أمؠ کٔر سری نگر-سکردو روٹس سٟتؠ ہندوستان، چیٖن تہٕ وسطی ایشیاہس درمیان اَکھ کٔدٕل پٲٹھؠ کٲم۔  گۄڈٕ ہندومت تہٕ بُبدھ مت تہٕ پتہٕ اِسلام پٔھلیو کٔشیٖرِ مَنٛز اَمہِ وتہِ ذٔریعہٕ۔ وادی سِنٛد چھےٚ وُنہِ تہِ لداخس قومی شاہراہ NH 1D کہِ ذٔریعہٕ باقٕٕے ہِندستانس سٟتؠ رَلاوان، حالانٛکہِ یہِ چھےٚ ونٛدَس مَنٛز زوجیلاہَس مَنٛز سؠٹھاہ شیٖن پینہٕ کِنہِ بنٛد روزان۔

 جغرٲفی 
وادی سندھ چھِ گاندربل ضِلہٕ کِس کنگن تحصیٖل کِس دایرہ اختیارس مَنٛز واقع۔ ااَمیِچ سرحَد چھِ مغرِبَس مَنٛز وادی کشمیر، مشرقَس مَنٛز زوجیلا، شُمالَس مَنٛز دٔریاوٕچ گُریز وادی تہٕ جنوٗبَس مَنٛز  لِڈر وادی سٟتؠ مِلان۔  اَمیُک زیچھر چھُ 65 کلومیٹر (40 میٖل) تہٕ چھُ گنگابل سَر پؠٹھٕ بۄن وَسان وٲلِس وانگاتھ نالا کہِ ذٔریعہٕ شُمالَس کُن گام پرینگَس مَنٛز زِیٛادٕ کھۄتہٕ زِیٛادٕ زیچھر 9 کلومیٹر (5.6 میٖل) تام واتان۔ کینژن جاین چھُ کھجر 500 میٖٹَر (1 , 600 ) کھۄتہٕ کم یس صرف این ایچ 1 ڈی یس اَکھ قومی شاہراہ چھ دوان یس لداخ تہٕ وادی کشمیر جوڑان چھ۔ یہِ چھ سندھ دریاو کس بہاؤ سٟتؠ بنان یُس مشرق پؠٹھ مغربس کن چھ وسان۔  دٔریاو چھ ماچویی گلیشیر مَنٛز دراسس مَنٛز اۆنٛدروٗنی ہمالیہ پؠٹھ پٲدٕ گژان تہٕ سونمارگ سبز جنگلو مٕنٛزپکان۔ وادی سِنٛد چھِ رِیاست کِس معیشتس مَنٛز واریاہ زیٛادٕ حِصہٕ دِوان، پن بجلی پٲدٕ کرنہٕ ذٔریعہٕ، باقٕے ضِلن تازٕ آبٕچ فراہمی تہٕ زٔمیٖن دٲری خٲطرٕ آبپاشی فراہم کران۔ دٔریاو سِندھ چھُ پوٗرٕ وادی مٔنٛزِ وسان  سیاحتی مُقام یِمن مَنٛز بالتال، سۄنہٕ ہُنٛد چراگاہ، گاگنگیر، ناراناگ تہٕ وٲیُل شٲمِل چھِ۔ وادی ہند اہم قصبہٕ چھ گنڈ ممر کنگن، وانگاتھ، پرنٛگ، وسان، تہٕ منیگام۔

 ارضیات 
ووادی سِند چھِ وارِیاہن ساس ورِین ہندِس وقتس مَنٛز بنیمٕژ ییلہِ زن دٔریاو سِند ہمالیٲیی پہاڑن مٕنٛز ژٹان چھُ ۔ وادی ہٕنٛدؠ گلیشیر چھِ کم گژھان۔   اَز چھُ دٔریاو گاندربل کیٚن بۄنِمؠن علاقن مَنٛز سیٚکھ جمع کران۔ 

 حَوالہٕ 

زٲژ:جۆم تہٕ کٔشیٖر ہٕنٛز وٲدی
زٲژ:Coordinates on Wikidata